Diari Oficial de la Generalitat Valenciana


Sumari del DOGV 6395, del 11-11-2010 (2010/12470)

RESOLUCIÓ de 14 d'octubre de 2010, del rector de la Universitat Politècnica de València, relativa a la creació del fitxer automatitzat d'aquesta administració pública, en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2010/10/14/(2)/dof/vci/html**

### Dades del document

Número de DOGV
:   6395

Data del DOGV
:   11-11-2010

Secció del DOGV
:   I. DISPOSICIONS GENERALS

Número del document
:   2010/12310


Data del document
:   14-10-2010

Organisme emissor
:   Universitat Politècnica de València

Tipus de document
:   Resolució

Descriptors 

:   * dades personals
    * universitat
    * legislació
    * base de dades
    * protecció de dades

RESOLUCIÓ de 14 d'octubre de 2010, del rector de la Universitat Politècnica de València, relativa a la creació del fitxer automatitzat d'aquesta administració pública, en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal. [2010/12604]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, preveu que la creació, modificació o supressió dels fitxers de les administracions públiques només pot fer-se mitjançant una disposició general publicada en el Butlletí Oficial de l'Estat o diari oficial corresponent.  
En compliment d'aquest mandat legal, el Rectorat de la Universitat Politècnica de València resol:  
Primer. Aprovar la creació del fitxer que s'esmenta en l'annex I.  
Segon. La Universitat Politècnica de València ha de prendre les mesures necessàries d'índole tècnica i organitzativa per a garantir la seguretat de les dades de caràcter personal dels fitxers que s'esmenten en l'annex.  
Tercer. El responsable del fitxer automatitzat relacionat en l'annex ha d'adoptar les mesures necessàries per a assegurar que les dades de caràcter personal s'utilitzen exclusivament per a les finalitats que en justificaren la creació.  
Quart. Els afectats pels fitxers automatitzats relacionats en l'annex poden exercir el seu dret d'accés, de rectificació i de cancel·lació de les dades, davant de l'òrgan competent i de la manera establida reglamentàriament, en els casos previstos en la legislació vigent.  
Cinquè. En els casos que es preveuen comunicacions de dades, la Universitat Politècnica de València ha d'advertir als cessionaris de dades de caràcter personal l'obligació d'utilitzar-les exclusivament per a la finalitat de cessió.  
Sisè. Aquesta resolució entra en vigor l'endemà de la publicació en el Diari Oficial de la Comunitat Valenciana.  
València, 14 d'octubre de 2010.- El rector de la Universitat Politècnica de València: Juan Juliá Igual.  
ANNEX I  
Fitxer: fitxer videovigilància de l'ETSE de Camins, Canals i Ports de la UPV.  
Finalitat i usos previstos: videovigilància dels edificis 4H i 4I situats al campus de Vera de la Universitat Politècnica de València.  
Persones i col·lectius de què s'obtenen les dades o que estan obligats a subministrar-les: persones que accedeixen als edificis 4H i 4I del campus de Vera de la Universitat Politècnica de València.  
Procediment de recollida de les dades: gravació de les imatges mitjançant videocàmeres.  
Estructura bàsica del fitxer i descripció de les dades recollides: imatges.  
Sistema de tractament de les dades: automatitzat.  
Cessions de dades previstes: cap.  
Òrgans de les administracions responsables del fitxer: Universitat Politècnica de València.   
Serveis o unitats en què poden exercir-se els drets d'accés, de rectificació, de cancel·lació i d'oposició: Universitat Politècnica de València.  
Mesures de seguretat: nivell bàsic.


Còpia Permalink ELI